หนูเป็นกรดไหลย้อนมา 4 วันแล้วค่ะ มีอาการจุดเสียดแน่นท้อง จุกใต้ลิ้นปี่และราวนม ร้าวไปแผ่นหลัง ไม่ถ่ายมา 4 วัน ปกติเป็นคนถ่ายยากอยุ่แล้ว 3-7 วันถึงจะถ่าย 1 ครั้ง อากานกรดไหลย้อนตอนนี้เป็นมากขึ้นเรื่อยๆค่ะ แน่นท้องมมกขึ้น จุกเสียด ปวดหลัง ทรมานมากๆเลยค่ะ เมื่อวานซืนไปรักษาที่ รพศ. ให้ losec vein stat, ยากินมี losec 1*2 bid, domperidone 1*3 tid, d gas 1*2 pc, arum milk 1*3 pc. ค่ะ ตอนนี้หนูสามารถทำอย่างไรได้บ้างคะ เพราะทรมานมากค่ะ
สวัสดีค่ะ กรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก จุกแน่นลิ้นปี่ เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก เสียบแหบร่วมด้วยได้การรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ โดย ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารยาที่แพทย์จ่ายมานั้นมียาลดกรดในกระเพาะ ยาลดอาการคลื่นไส้ และยาลดอาการท้องอืด ให้รับประทานตามที่แพทย์สั่งได้เลยค่ะสังเกตอาการหากทานยาติดต่อกัน 2 อาทิตย์ขึ้นไปแล้ว ยังไม่ดีขึ้น มีถ่ายดำ อาเจียนเป็นเลือด ถ่ายเป็นเลือด ปวดแน่นท้องมาก น้ำหนักลด รับประทานอาหารได้น้อยลง กลืนลำบากมากขึ้นเรื่อยๆ ควรกลับไปพบแพทย์